**Rammesætning for værtskabet**

Igennem forløbet med værtskabet har vi gjort os mange positive erfaringer. Sammenhængskræften blandt kolleger på kryds og tværs er øget. Vi har nu større fokus på den enkelte borger og har opnået bedre og flere relationer.   
  
På sigt har vi en forventning om at øge udlånstallene på baggrund af øget synlighed i biblioteksrummet, i kraft af bedre relationer til borgerne, men også ved mere fokus på materialernes præsentation og rummenes indretning.   
Vi er som personale blevet mere opmærksomme på værdien af godt værtskab.

* Som personale ønsker vi, at værtskabet bliver prioriteret, og at der sættes fokus på det i vores daglige arbejde.
* Vi har forventningsafstemt med ledelsen omkring visionen med værtskab. Vi har lavet en fælles rammesætning med ledelsen for det fremtidige arbejde med værtskab.
* Ressourcepersonerne har mandat til at sætte prøvehandlinger i gang, og er forpligtede til at følge op på dem.
* Vi har en værtskabsgruppe (ressourcepersoner), som fortsætter arbejdet med værtskabet, efter endt forløb med Sussi Nyled.
* Vi iværksætter en værtskabs-buddy-ordning til de nye medarbejdere, og måske på sigt implementerer den hos alle medarbejdere. Det går ud på, at vi hjælper hinanden med at tage ansvar for værtskabet og vidensdele.
* Værtskabsgruppen er ansvarlig for at udsende informationer, afholde møder og aktiviteter samt inkludere medarbejdere på relevante møder.
* Alle medarbejdere har mulighed for at give input/ideer til værtskabsgruppen.
* Vi opfordrer til, at værtskab kommer på dagsordenen til relevante møder for medarbejderne.
* Ressourcegruppen består af repræsentanter fra alle fire biblioteker samt alle fagteams.